പമ്ബയില് ജലനിരപ്പ് ഉയര്ന്നു: നിരവധി വീടുകള് വെളളത്തില് ആലപ്പുഴ: പമ്ബയിലെ ജലനിരപ്പുയര്ന്നതോടെ പമ്ബാനദിയോടു ചേര്ന്ന ചെങ്ങന്നൂര് നഗരസഭയിലെ എട്ട്, ഒന്പത് വാര്ഡുകളില്പ്പെട്ട ഇടനാട് കിഴക്ക്, ഇടനാട് പടിഞ്ഞാറ് ഭാഗങ്ങളിലേയും പുത്തന്കാവു മേഖലയിലേയും അച്ചന്കോവില് ആറ് അതിരിട്ടൊഴുകുന്ന വെണ്മണി പഞ്ചായത്തിലേയും നിരവധി വീട്ടുകളിലും വെള്ളം കയറി. വെണ്മണി കല്യാത്ര ജംഗ്ഷനു സമീപത്തെ വെണ്മണി പൊലീസ് സ്റ്റേഷനും വെള്ളത്താല് ചുറ്റപ്പെട്ട നിലയിലാണ്. പമ്ബാ, അച്ചന്കോവില്, മണിമല എന്നീ നദികള് അതിരിട്ടൊഴുകുന്ന പ്രദേശമാണ് ചെങ്ങന്നൂര്, അപ്പര് കുട്ടനാട് മേഖലകള്. അതിനാല് തന്നെ കഴിഞ്ഞ വര്ഷങ്ങളിലെ പ്രളയം പഠിപ്പിച്ച അനുഭവ പാഠം ഉള്ക്കൊണ്ട് ജനങ്ങള് കരുതലോടെയുള്ള മുന്നൊരുക്കങ്ങളാണു നടത്തിയിട്ടുളത്. ചെങ്ങന്നൂര് നഗരസഭ, പാണ്ടനാട്, തിരുവന്വണ്ടൂര്, വെണ്മണി പഞ്ചായത്തുകള് വെള്ളക്കെട്ടിലാണ്. ചെറിയനാട്, മാന്നാര്, ചെന്നിത്തല, ബുധനൂര്, പുലിയൂര് എന്നിപഞ്ചായത്തുകളിലായി നിരവധി വീടുകളില് വെള്ളം കയറിയ വീടുകളില് നിന്നും വ്യദ്ധരേയും സ്ത്രീകളേയും കുട്ടികളേയും വള്ളങ്ങളിലും ചങ്ങാടങ്ങളിലും ഉയര്ന്ന സ്ഥലത്തേയ്ക്ക് മാറ്റി. പുലിയൂര് പഞ്ചായത്ത് പത്താം വാര്ഡില് പെട്ട ചാത്തമേല് കുറ്റിയില് ഭാഗത്ത് അച്ചന്കോവില് ആറ് ജലനിരപ്പ് ഉയര്ന്ന് വെള്ളത്തിലായ തുരുത്തില് നിന്നും 100 ആളുകള്, 55 പശുക്കള്, 16 ആടുകള്, ഒരു വളര്ത്തു നായ എന്നിവയെ 14 സേനാംഗങ്ങളും, 6 സിവില് ഡിഫന്സ് വളണ്ടിയര്മാരും, പോലീസുംചേര്ന്ന് രണ്ടു റബര് ഡിങ്കി, രണ്ടു ഔട്ട് ബോര്ഡ് എന്ജിന് എന്നിവ ഉപയോഗിച്ച് സുരക്ഷിത സ്ഥാനങ്ങളിലേക്ക് മാറ്റി